9. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΚΗΣ ΝΑΥΤΙΛΙΑΣ ΚΑΙ  ΑΝΑΠΛΗΡΩΤΟΥ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. Φ.Υ. 30082/14 της 26 Ιουν./15  Ιουλ. 1970 (ΦΕΚ Β΄ 486). Περί καθορισμού διαδικασίας επιλογής προσλαμβανομένου προσωπικού εις θέσεις επί συμβάσει Ιδιωτικού Δικαίου αορίστου χρόνου εις τα υπό την εποπτείαν του Υ.Ε.Ν. Ν.Π.Δ.Δ. Έχοντες υπ’ όψιν: α)Τας διατάξεις του Ν.Δ. 385/1969 (ΦΕΚ Α΄ 279/22.12.1969). β)Την υπ’ αριθ. 121/11.2.1970 γνωμοδότησιν του Α.Σ.Δ.Υ. γ)Την υπ’ αριθ. 5724/Δ/5.3.1969 (ΦΕΚ Β΄ 162/7.3.1969) απόφασιν του κ. Πρωθυπουργού, ως Υπουργού Προεδρίας Κυβερνήσεως, αποφασίζομεν: Καθορίζομεν ως κατωτέρω την τηρητέαν διαδικασίαν επιλογής του προσλαβανομένου, υπό των εποπτευομένων υπό του Υ.Ε.Ν.Ν.Π.Δ.Δ., προσωπικού εις θέσεις επί συμβάσει Ιδιωτικού Δικαίου αορίστου χρόνου, περί ων το Ν.Δ. 385/1969. 1.α)Της προσλήψεως προηγείται η έκδοσις προκηρύξεως υπό του κατά τας οικείας διατάξεις αρμοδίου προς διορισμόν εξουσιοδοτημένου οργάνου του Ν.Π.Δ.Δ. (Αντί της σελ. 59(γ) Σελ. 59(δ) Τεύχος 654-Σελ. 89 Προσωπικό Υ.Ε.Ν. 20.Α.ζ.6-9 β)Η περί ης ανωτέρω προκήρυξις δημοσιεύεται δια του τύπου και δια παντός άλλου προσφόρου μέσου. Ειδικώτερον, προκειμένου περί θέσεων εν τη τέως περιφερεία Διοικήσεως Πρωτευούσης, δις εις μίαν εκ των μάλλον κυκλοφορουσών καθημερινών εφημερίδων των Αθηνών, προκειμένου δε περί θέσεων εκτός της εν λόγω περιφερείας άπαξ εις μίαν εκ των μάλλον κυκλοφορουσών καθημερινών εφημερίδων των Αθηνών και άπαξ εις μίαν εφημερίδα της πρωτευούσης του Νομού. γ)Δια της κατά τα ανωτέρω προκηρύξεως προσδιορίζονται κατ’ ειδικότητα αι προς πλήρωσιν θέσεις και καλούνται οι ενδιαφερόμενοι όπως, εντός προθεσμίας 10 ημερών από της τελευταίας δημοσιεύσεως, υποβάλουν εις την αρμοδίαν δια την πρόσληψιν αρχήν σχετικήν αίτησιν μετά πιστοποιητικού σπουδών και όπου απαιτείται προϋπηρεσία ή εμπειρία μετά βεβαιώσεως περί τούτων, ως και υπευθύνου δηλώσεως, δι’ ης να δηλούται το έτος γεννήσεώς των και τα υπό του άρθρ. 1 παρ. 10 του υπ’ αριθ. 660/65 Β.Δ. οριζόμενα. 2.α)«Ο έλεγχος των τυπικών και ουσιαστικών προσόντων των υποψηφίων και η επιλογή των μεταξύ αυτών καταλληλοτέρων, ενεργείται υπό τριμελούς επιτροπής αποτελουμένης εκ δύο ανωτέρων υπαλλήλων του οικείου ΝΠΔΔ, των κλάδων ΑΤε, ΑΡ, εν ελλείψει δε τούτων του κλάδου ΜΕ επί βαθμοίς 5ω ή 4ω και ενός ανωτέρου Αξιωματικού ΛΣ του εποπτεύοντος Υπουργείου Εμπορικής Ναυτιλίας». Το εδάφ. α) αντικατεστάθη ως άνω δια της υπ’ αριθ. 30538/3/76 της 18 Αυγ./5 Οκτ. 1977 (ΦΕΚ Β΄ 973) απόφ. Υπ. Προεδρίας και Εμπ. Ναυτιλίας. β)Η Επιτροπή επιλογής συγκροτείται δια πράξεως του Προϊσταμένου της κατά τας οικείας διατάξεις, αρμοδίας προς διορισμόν αρχής του οικείου Ν.Π.Δ.Δ. 3.α)Της επιλογής των καταλληλοτέρων υποψηφίων εις οιανδήποτε θέσιν προηγείται πρακτική δοκιμασία, ενεργουμένη, κατά τον προσφορώτερον κατά την κρίσιν της Επιτροπής, τρόπον, αναλόγως της ειδικότητος. β)Ειδικώτερον, προκειμένου περί προσλήψεως υπό του Ο.Λ.Π. προσωπικού προοριζομένου ν’ απασχοληθή εις τεχνικάς εν γένει εγκαταστάσεις και φορτοεκφορτωτικά μηχανήματα, τούτο εξετάζεται και πρακτικώς εις τους τόπους εργασίας. Σελ. 60(δ) Τεύχος 654-Σελ. 90 γ)Η Επιτροπή, οσάκις, εκ της φύσεως της απασχολήσεως των προσληφθησομένων παρίσταται ανάγκη, δύναται να ορίζη ειδικόν εξεταστήν δημόσιον υπάλληλον ή Αξιωματικόν ή υπάλληλον Ν.Π.Δ.Δ. 4.Αι καθιερούσαι δικαίωμα προτιμήσεως ωρισμένων κατηγοριών προσώπων διατάξεις των άρθρ. 23 παρ. 3 και 24 παρ. 2 του Ν. 1811/1951 και των Ν.Δ. 61/1968 και 179/1969 ισχύουν, επί ίσοις όροις και κατά την επιλογήν προς πλήρωσιν των περί ων η παρούσα θέσεων. 5.Η Επιτροπή επιλογής, μετ’ εκτίμησιν των προσόντων των υποψηφίων καταρτίζει πίνακα μέχρι του τριπλασίου αριθμού των προς πλήρωσιν θέσεων κατ’ αξιολογικήν σειράν. Ο πίναξ ούτος θα ισχύη επί εν έτος, η δε πρόσληψις θα γίνεται κατά την εν αυτώ σειράν. 6.Η δια της παρούσης προβλεπομένη διαδικασία επιλογής θα τηρήται, και εις πάσαν άλλην περίπτωσιν προσλήψεως, παρά τοις αυτοίς ως άνω Ν.Π.Δ.Δ., προσωπικού επί συμβάσει ιδιωτικού δικαίου. Η παρούσα δημοσιευθήτω δια της Εφημερίδος της Κυβερνήσεως. 20.Α.ζ.9 Προσωπικό Υ.Ε.Ν. 